
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
14. seje upravnega odbora Ribiške zveze Slovenije
Seja je potekala 3. oktobra 2019 ob 16.00 uri v prostorih ZZRS, Sp. Gameljne 61a, 1211 Ljubljana Šmartno.

	Prisotni:
	

	- člani UO RZS:
	predsednik dr. Miroslav ŽABERL, člani: Igor KLOBOVES, Marko LIPOVŽ, Zoran MARKO, Peter SOLAR, Branko ZELIČ in Bojan JAVORNIK, Marko KRANJC (po pooblastilu)

	-  nadzorni odbor:
	Drago ŠKERGET

	-  strokovna služba RZS:
	Igor MILIČIĆ

	-  vabljeni: 
	/

	Opravičila odsotnost:
	

	-  člani UO RZS:
	Branko NOVAK, Aleš Mezek

	
	



Sejo je vodil predsednik Miroslav Žaberl. Od desetih je bilo prisotnih 8 članov UO. Seja je bila sklepčna. 

Predlagan je bil sledeči dnevni red:
1. Pregled zapisnika 13. seje UO RZS  ter 15. in 16. korespodenčne seje UO RZS (2. Pregled zapisnikov komisij: 
2.1. zapisniki  19., 20., 21. in 22. (vse koresp.) seje KPR,
2.2. zapisnik 3. seje URS.
3. Sestanek RZS z ministrico MKGP 9. 7. 2019 glede odprtih problematik v ribištvu in sestanek RZS - MKGP 18. 9. 2019 glede pobude za odpravo prepovedi rabe mrež za shranjevanje rib v prostočasnem ribolovu
4. Informacija z generalne skupščine Evropske ribiške zveze EAA na Bledu 4.- 8. 9. 2019.
5. Obravnava kadrovskih zadev in plačnih razmerij v strokovni službi - ustna obrazložitev. 
6.  Promotivna dejavnost RZS s sodelovanjem na sejmih v letu 2019. 
7.  Razno:
· informacija: pooblastilo člana UO RZA Aleša Mezka za zastopanje na sejah UO RZS;
· informacija: RZS pridobitev statusa NVO, ki deluje v javnem interesu na področju ohranjanja narave in varstva okolja;
· napoved točke naslednje seje UO RZS Pregled nedokončanih projektov v programu dela RZS za obdobje 2017-202;
· informacija: prenova tal v poslovnih prostorih RZS in informacija o postopku vpisa lastnine RZS v Zemljiško knjigo; 
· informacija: sestanek Skupine NVO za trajnostni razvoj in obravnava dopisa Sklada Kmetijskih 
· zemljišč RD;
· informacija: portal EcoLex Life in predvidena usposabljanja za vodstva RD;

Dnevni red je bil sprejet soglasno. 

Predsednik RZS dr. Miroslav Žaberl uvodoma člane UO seznani, da je na razpis za delovno mesto poslovni tajnik RZS prispelo skoraj 90 vlog, na razgovor je bilo povabljenih 10 kandidatov. Izbrana je bila kandidatka Anita Todorović, ki je najbolj ustrezala razpisanim pogojem.


AD 1
1. Pregled zapisnika 13. seje UO RZS  ter 15. in 16. korespodenčne seje UO RZS.  
Zapisnik so člani prejeli v elektronski obliki. Sekretar RZS mag. Igor Miličić pove, da je realizacija večine sklepov urejena. Sklep 14 je še v realizaciji, prav tako registracija tekmovalcev. Kar ni bilo realizirano, je odpoved kiparske razstave ob Dnevu Slovenskih ribičev predsednika RD Paka Franca Ravnjaka, ker nismo uspeli pravočasno najti primernega prostora. 
Pripomb na zapisnik ni bilo.
Sprejet je bil:
Sklep 1: Prisotni člani UO RZS na zapis 13. redne seje ter 15. in 16. (koersp) seje UO RZS  nimajo pripomb in jih potrjujejo soglasno. Potrjujejo tudi poročilo o realizaciji sklepov.


AD 2
2. Pregled zapisnikov komisij: 

2.1. zapisniki  19., 20., 21. in 22. (vse koresp.) seje KPR.
Pripomb na zapisnike ni bilo.

2.2. zapisnik 3. seje URS.
Podpredsednik Igor Kloboves na kratko predstavi glavne točke seje URS. Poudari, da je prišlo do pozitivnih premikov pri zadnjih treh številkah glasila v primerjavi z letom 2018. Znesek avtorskih honorarjev se je zaradi aktivnosti v.d. odgovorne urednice znižal za cca 1.000 eurov. Izpostavil je predrage cene oglasov v glasilu, s čimer se strinjajo vsi člani UO in NO RZS. Zaveda se, da zavzemajo stroški glasila prevelik delež proračuna zveze. Pove tudi, da je uredniška politika v izdelavi. Marko Lipovž in Peter Solar izrazita skrb, da ni še nobenih odzivov in pisnih rezultatov dela Delovne skupine, ki jo je ustanovil UO RZS za pripravo analize in predloge organizacijskih, finančnih in kadrovskih ukrepov na področju izdajanja glasila in ureditve spletne strani RZS. Predsednik RZS predlaga, da se v kratkem skliče sestanek skupine in nanj povabi njega in Petra Solarja z namenom narediti vse potrebne analize, osnutek cenika avtorskih honorarjev in oglasov ter konkretne predloge, ki zadevajo glasilo, in sicer v času do naslednje seje UO.

Po razpravi je bil sprejet:
Sklep 2: Prisotni člani UO RZS potrjujejo zapisnike delovnih teles: KPR (koresp.) z datumi 3.6., 10.6., 26.8. in 13.9. ter URS z dat. 17. 9. . Sekretar RZS navedene zapisnike pošlje v objavo na spletno stran RZS.

              Sklep 3:  Delovna skupina za pripravo analize in predloge organizacijskih, finančnih in kadrovskih ukrepov na področju izdajanja glasila in ureditve internetne strani se sestane v mesecu novembru 2019 in do naslednje seje UO pripravi  osnutek poročila. Na sestanek se povabi predsednika RZS in člana UO Petra Solarja.
Sklep 4: UO RZS potrjuje sestavo izbirne komisije za pregled ponudb za tiskanje glasila v letih 2020 in 2021: Igor Kloboves (predsednik), Nuška Božičnik, Jure Koščak, mag. Igor Miličić in Peter Weibl (člani). 


AD 3
3. Sestanek RZS z ministrico MKGP 9. 7. 2019 glede odprtih problematik v ribištvu in sestanek RZS - MKGP 18. 9. 2019 glede pobude za odpravo prepovedi rabe mrež za shranjevanje rib v prostočasnem ribolovu..
Predsednik  RZS izpostavi bistvene poudarke sestanka z ministrico MKGP z dne 9. 7. 2019  in sestanka glede problematike shranjevalnih mrež z dne 18. 9. 2019; člani UO so zapisnika sestankov prejeli v gradivu . Djordjeta Vučkovića zanima odgovor ministrstva na predlog RD Ribnica za uvrstitev finančnih sredstev namenjenih poribljavanju kot davčno olajšavo.   
Po krajši razpravi so člani UO sprejeli
Sklep 5 :  UO se je seznanil s sklepi sestankov RZS z ministrico MKGP z dne 9. 7. 2019 in sestanka RZS-MKGP z dne 18. 9. 2019 glede pobude za odpravo prepovedi mrež za shranjevanje rib. RZS bo počakala na pisni odgovor MKGP glede omenjene pobude in nato dogovorila nadaljnje postopke delovanja. 
Sklep 6: Strokovna služba RZS pošlje na Ministrstva za finance dopis o pobudi RD Ribnica za uvrstitev finančnih sredstev namenjenih poribljavanju kot davčno olajšavo. Prav tako RZS pridobi mnenje o tej pobudi s strani zunanjega finančnega strokovnjaka.


AD 4
4.  Informacija z generalne skupščine Evropske ribiške zveze EAA na Bledu 4.- 8. 9. 2019.
Predsednik najprej pohvali delo častnega predsednika RZS Boruta Jeršeta in strokovne službe RZS  pri  organizaciji generalne skupščine EAA na Bledu. Pove, da finančni izkazi kažejo, da je s kotizacijo pokrita tudi večina stroškov RZS. Predsednik RZS izpostavi perečo problematiko pritiskov na ribiče s strani društev za zaščito živali na katero opozarjajo ribiške zveze evropskih držav. Skupaj z Markom Krajncem člane UO seznanita z vsebino okrogle mize o onesnaževanju Blejskega jezera in obtožbami lokalne oblasti in naravovarstvenikov, da so ribiči glavni krivci le-tega. V razpravi so se člani UO strinjali pri izrazu podpore RD v takih primerih, zaskrbljujoča pa je odsotnost predstavnikov MKGP in ZZRS pri obravnavah takih tem. 

Sklep 7: UO se je seznanil z vsebino in potekom generalne skupščine Evropske ribiške zveze na Bledu 4.- 8. 9. 2019.
AD 5
5. Obravnava kadrovskih zadev in plačnih razmerij v strokovni službi - ustna obrazložitev. 
Predsednik pove, da člani k tej točki niso prejeli nobenega gradiva, ker želi to tematiko sam ustno predstaviti. Razdeli jo na 3 točke, in sicer: plača poslovne tajnice, upokojitev računovodkinje in povišanje plač zaposlenih. Poslovna tajnica ima po internem aktu 653,00 eur neto plače, minimalna plača pa znaša 667,00 eur. Tajnici se trenutno nadomesti razlika do minimalne plače, vendar je mnenja, da takšen dohodek za delo tajnice ni ustrezen. Zato predlaga povišanje količnika na 3,8 oziroma 4,0. Peter Solar pove, da v kolikor želimo urediti plače, ker so res nizke, je potrebno zvišati vrednost količnika, da bi se ohranila razmerja med delavci. Temu mnenju pritrdijo tudi ostali člani UO. Predsednik predlaga povišanje količnika do novega leta oziroma izteka začasne zaposlitve ter naslednje seje UO.
Računovodkinja z novim letom izpolnjuje pogoje za upokojitev. Dogovorila sta se, da bo delovno razmerje podaljšala do zaključka računovodskega obdobja, do konca marca 2020. Nato ima RZS na razpolago dve možnosti; da se prek razpisa za računovodjo zaposli novo osebo za poln delovni čas ali pa se gre v outsourcing/najem zunanje računovodske firme in se njeno preostalo delo razdeli na poslovno tajnico in sekretarja ter temu ustrezno poviša dohodek. Peter Solar predlaga, da se zberejo ponudbe zunanjega računovodstva in ponudba trenutne računovodkinje ter se nato izbere najbolj ugodno rešitev. Branko Zelič zagovarja, da se zaposli novo računovodkinjo.
Tretji predlog pa je povišanje plač zaposlenih, saj se jim že sedem let dohodek ni spreminjal. Predsednik RZS je predstavil poročilo za vsakega zaposlenega in kaj to finančno pomeni za RZS na letni ravni. Predsednik predstavi, kako bi zgledalo 9% povišanje plače zaposlenih in kaj le to pomeni na letni ravni – v tem primeru gre namreč za povišanje stroškov za 6.000 eur bruto skupaj za vse zaposlene. Do naslednje seje UO mora računovodkinja pripraviti informativne izračune v primeru povišanja plač na način, da se pripravi predlog povišanja osnovnega količnika, da se bo nato lahko glasovalo o povišanju. 

Sklep 8: UO RZS potrjuje povišanje količnika za določitev osnovne plače na 4.00 za poslovno tajnico RZS Anito Todorović  do zaključka zaposlitve za določen čas z dnem 17.12. 2019.
Sklep 9: 2 Računovodkinja RZS Ivica Susman po navodilu predsednika pripravi za gradivo naslednje seje UO RZS ustrezne izračune o finančni zmožnosti RZS glede povišanja osnovnega količnika za izračun plač za delavce strokovne službe RZS.
Sklep 10: Na podlagi pridobljenih ponudb ponudnikov računovodskih storitev UO RZS sprejme dokončno odločitev ali se na mestu računovodje RZS zaposli nova oseba ali pa se najame zunanji servis za izvajanje računovodski storitev.



AD 6
6. Promotivna dejavnost RZS s sodelovanjem na sejmih v letu 2019.
Predsednik na kratko predstavi poročila in pregled stroškov o nastopu na mednarodnih sejmih. Pove, da ni videti interesa ribiških družin za sodelovanje in da ima pomisleke glede odhajanja na sejme v tujino. Meni, da je več interesa za nastope na domačih sejmih, predvsem z veliko manj stroškov. Po krajši razpravi so se člani UO strinjali o smiselnosti prisotnosti RZS in RD, da bi bili radi prisotni na domačih sejmih v Ljubljani, Celju in Gornji Radgoni.
Sklep 11: UO se je seznanil s vsebinskim in finančnim poročilom o promotivni dejavnosti RZS na področju sejemske dejavnosti v letu 2019 in ga potrjuje.
Sklep 12: UO RZS je določil da RZS v letu 2020 ne bo nastopala na sejmih v tujini, doma pa se bo predstavila na sejmu Alpe Adria v Ljubljani. UO RZS daje pooblastilo predsedniku RZS za pogovore s predstavniki celjskega sejma glede možnosti sodelovanja.
Sklep 13: Komisija za promocijske aktivnosti bo po izvolitvi novega predsednika komisije pripravila ustrezen predlog sejemskih aktivnosti RZS v letu 2021.


AD 7
Razno
· informacija: pooblastilo člana UO RZA Aleša Mezka za zastopanje na sejah UO RZS
Marko Kranjc, predsednik RD Bohinj nadomešča Aleša Mezka, saj si ta ni premislil glede odstopa s funkcije člana UO RZS. Potrebno bo razpisati nadomestne volitve. Na naslednji seji UO se bo dogovorilo za kandidacijsko komisijo, razpisalo se bo volitve za predstavnika za območje Gorenjske in izbralo najustreznejšega kandidata. Marko Kranjc ima kot pooblaščenec pravico sodelovati v razpravi dela UO, nima pa pravice glasovati o sklepih.
· informacija: RZS pridobitev statusa NVO, ki deluje v javnem interesu na področju ohranjanja narave in varstva okolja
Sekretar pove, da je RZS od Ministrstva za okolje in prostor prejela odločbo o podelitvi statusa nevladne organizacije, ki deluje v javnem interesu.
· napoved točke naslednje seje UO RZS Pregled nedokončanih projektov v programu dela RZS za obdobje 2017-2022
Predsednik pove, da si želi na naslednji seji pogovora o odprtih nalogah.
· informacija: prenova tal v poslovnih prostorih RZS in informacija o postopku vpisa lastnine RZS v Zemljiško knjigo (mag. Igor Miličić)
Sekretar pove, da je bil na podlagi ponudb za prenovo tal izbran najustreznejši  ponudnik. Obnova prostorov je bila uspešno zaključena. Podal je informacijo o stanju postopka vpisa lastnine RZS v Zemljiško knjigo. Po pooblastilu predsednika smo najeli podjetje Zaltis d.o.o., da uredi vse potrebno gleda postopka vpisa. Omenil je tudi problem s parkirnimi mesti zaposlenih, saj RZS pripadata 2 PM, glede na število zaposlenih in gostov bi jih potrebovali štiri. Zadeva je še v postopku.
· informacija: sestanek Skupine NVO za trajnostni razvoj in obravnava dopisa Sklada Kmetijskih 
zemljišč RD .
Sestanek je dogovorjen za sredo, 9. 10. 2019. Glavna tema bo z dopisom podana odpoved  Sklada kmetijskih zemljišč za prenos kmetijskih zemljišč v lasti RD ter lovskih in planinskih društev.
· informacija: portal EcoLex Life in predvidena usposabljanja za vodstva RD 
Sekretar se z CNVOS dogovarja za izvedbo posveta za pridobivanje sredstev iz raznih razpisov za ribiške družine. Predvideni termin bi bil 27.11.2019 v prostorih ČZS na Lukovici. P. Solar predlaga, da se vse RD še enkrat obvesti in pozove k udeležbi na brezplačne delavnice in usposabljanja EcoLexLife, Zagovornikov okolja in Zelene svetovalnice, saj so ta zelo dobrodošla, predvsem zelo koristna.
.   
Za konec se člani odbora dogovorijo za zadnjo sejo UO v letošnjem letu, ki bo 12. 12. 2019.


Vsi sklepi so bili sprejeti soglasno. Seja je bila končana ob 18.30.

	
zapisala:
	

	Anita TODOROVIĆ

	verificiral:
	predsednik RZS:

	mag. Igor MILIČIĆ
	dr. Miroslav ŽABERL


Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

